અને સવાલ એ પણ થાય કે શા માટે હિન્દુઓને એક ધારામાં, એક કુટુંબકબીલામાં સમાવતા હિન્દુ કોડબીલનો વિરોધ બહુધા હિન્દુ પુરુષનેતાઓએ કર્યો? ડો. રાજેન્દ્ર પ્રસાદથી લઈને ડો. શ્યામાપ્રસાદ મુખર્જીને હિન્દુ સ્ત્રીઓને પારિવારિક સંપત્તિ અને ઉપાર્જનમાં સમાન હિસ્સો મળે તેની સામે વાંધો શું હતો? અને સબરીમાલા મંદિરમાં મહિલાઓના પ્રવેશને અંગે હિન્દુત્વના ઝંડાધારીઓ શા માટે સુપ્રીમ કોર્ટના ચુકાદાથી ઉફરા ચાલે છે? કેરળની નન પર સતત બળાત્કાર કરનારા અને આ આરોપમાં દસ દિવસ જેલ કાપીને જામીન પર છૂટનારા જલંધરના બિશપ ફ્રાન્કો મુલાક્કલને પુરુષ આધિપત્યથી ખદબદતા વેટિકને શા માટે હજુ ડિરોબ નથી કર્યા? મુલાક્કલે નન પર રેપ કરીને એવું કયું કામ કર્યું કે રોમન કેથોલિકોને તેમનું ગુલાબની પાંદડીઓથી સન્માન કરવાનું સૂઝ્યું? જિસસને ફરીથી ક્રુસિફાઈડ કરવા પડ્યા? .